
          ОБЩИНА ГУЛЯНЦИ, ОБЛАСТ ПЛЕВЕН

                          гр. Гулянци, ул. “В. Левски” № 32, тел:6561/2171, е-mail: obshtina_gulianci@ma
О  Т  Ч  Е  Т
за изпълнение на Програмата за опазване на околната среда на Община Гулянци  за 2020 г.
Настоящия отчет на общинската програма за опазване на околната среда е в изпълнение на Закона за опазване на околната среда – чл.79; ал.5 и Закона за управление на отпадъците – чл.52, ал.9.  Програмата е за периода 2015-2020 г. и е приета с Решение № 136 /24.06.2016 г. 
В изпълнение на програмата, съобразно специфичните стратегически цели и плана за действие към нея по дейност/ мярка/:

1. Подобряване управлението на водите и развитие на инфраструктурата за питейни и отпадъчни води
Опазване чистотата на водата е първостепенна задача, осигуряваща здравословно съществуване на човешкия индивид. 

Мярка: Доизграждане и рехабилитация на водопроводната мрежа, непрекъснато водоподаване и гарантирано качество на водата в населените места
     Община Гулянци е кандидатствала за безвъзмездно финансиране по   ПУДООС, с обект: „Реконструкция на част от водопроводна мрежа с. Милковица, община Гулянци” –  I етап.
 Мярка: Извършване на сондажи за нови водоизточници за питейна вода
       Община Гулянци е в  процедура по регистрация в „Басейнова дирекция Дунавски район” на тръбен кладенец  със специално предназначение „ за питейно-битово водоснабдяване и санитарно-охранителна зона” в поземлен имот №18099.308.1 в землището на гр.Гулянци, местност „Край село”.

2. Подобряване на ефективността на системата за управление на отпадъците на територията на общината

На основание чл.52, ал. 1 от Закон за управление на отпадъците и чл. 79, ал. 1 и ал. 4 от Закон за опазване на околната среда, кмета на общината е разработил Програма за управление на отпадъците, която е приета с Решение № 137/24.06.2016 г. от общински съвет – гр. Гулянци, контролиращ нейното  изпълнение. Програмата  е неразделна част от общинската програма за опазване на околната среда  и е за  периода 2016-2020 г.
Стратегическата цел на програмата за управление на отпадъците е да се постигне високо ниво на защита на околната среда в община Гулянци. Чрез нейното реализиране  се цели намаляване на замърсяването на околната среда в община Гулянци, установяването на ефективна и екологосъобразна система за съвременно управление на отпадъците чрез повишаване на разделното събиране и рециклирането на отпадъците  в  общината. В изпълнение на заложените дейности в плана за действие в областта на управление на отпадъците, по дейност:
 Мярка: Събиране на битовите отпадъци и транспортирането им до депата или други  инсталации и съоръжения за оползотворяването и/или обезвреждането им
        Управление на отпадъците се извършва от Община Гулянци дейност „Чистота”. Сметосъбирането се извършва по утвърден график, като честота на сметосъбиране и сметоизвозване във всички населени места е на 14 дни.  Съдовете за отпадъци,  разположени в общината са два вида:   контейнери тип  „Бобър”  с вместимост 1100 л. и кофи тип „Мева” с вместимост 110 л. Общината разполага с необходимата специализирана техника, с която да осъществи управлението на отпадъците. Полага непрекъснати усилия за оптимизиране на процеса и  финансовото му обезпечаване.  Събраните отпадъци се извозват на регионално депо Плевен. За 2020 г. са събрани и транспортирани общо 1 404.94 тона твърди битови отпадъци. 
С Решение № 068 от 31.01.2020 г. на Общински съвет гр. Гулянци е  одобрена  план- сметка за разходите на дейностите по събиране, транспортиране, обезвреждане в депа или други съоръжения на битови отпадъци, поддържане чистотата на териториите за обществено ползване в населените места в община Гулянци за 2020 година.
В долупосочената таблица са представени събраните  приходи и извършените   разходи  на дейност „Чистота” към 31.12.2020 г. 
	НАИМЕНОВАНИЕ
	ПЛАН
	ОТЧЕТ

	Приход
	562137
	562137

	Такси за битови отпадъци
	250000
	272297

	Други собствени приходи
	157154
	92990

	Възстановени от РИОСВ от отчисления по чл.60 и 64 от ЗУО
	100000
	141867


	Преходен остатък от 2019г.
	54983
	54983

	Разходи
	562137
	476924

	Заплати на персонала нает по трудови правоотношения
	98499
	98499

	Други възнаграждения и плащания за персонала                          СБКО,болнични и др. /
	16227
	16026

	Задължителни осигурителни вноски от работодатели
	19724
	19724

	Работно облекло
	2000
	1958

	Материали
	72000
	71005

	Вода, горива и енергия
	69000
	48586

	Разходи за външни услуги
	76300
	50796

	Разходи за командировки
	200
	80

	Разходи за застраховки
	5850
	7799

	Платени данъци и такси
	4250
	3524

	Придобити транспортни средства
	60000
	60000

	За внесен ДДС
	30662
	30662

	Отчисления по чл.60 и 64 от ЗУО
	107445
	68265

	
	
	



Мярка: Осигуряване на съдове за събиране на битовите отпадъци - контейнери, кофи и други


Поради амортизирането на съдовете за събиране на отпадъци в  началото на месец септември бяха закупени 76 бр. контейнери тип „Бобър” на обща стойност  40 хиляди, които са разпределени предимно в големите населени места на общината.
Мярка: Почистване на уличните платна, площадите, алеите, парковите и другите територии от населените места, предназначени за обществено ползване
Ежедневно се почистваха  местата за обществено ползване – паркове, спирки, детски площадки и др. от работещите по Националната програма за заетост, проект „Социално - икономическа интеграция на уязвими групи в община Гулянци – Шанс, толерантност и успех”, проект  BG 05M90P001-1.010-0001 „Обучение и заетост - Компонент ІІ” и лицата включени в списъците по чл.12, ал.1 от ППЗСП.
Мярка: Организиране  на събирането,  оползотворяването  и  обезвреждането  на  строителни  отпадъци  от ремонтна дейност, образувани от домакинствата на територията на община Гулянци


През месец октомври   Общината сключи  договор с  фирма   „Съни Еко “ ЕООД за сътрудничество и съвместна дейност за организиране на събирането, оползотворяването и обезвреждане на строителни отпадъци от ремонтна дейност, образувани от домакинствата, търговски обекти и др. на територията на община Гулянци. Специализирани контейнери  за строителни отпадъци се предоставят от лицата сключили договор с общината или от други лица притежаващи разрешение по чл. 35 от ЗУО срещу заплащане от страна на притежателя на отпадъка.

Мярка: Разделно събиране и съхраняването на битови биоразградими отпадъци, в т.ч. определя местата за разполагане на необходимите елементи на системата за разделно събиране на отпадъците и предаването им за компостиране или анаеробно разграждане
Във връзка с изпълнение на чл. 19, ал., т. 10 от ЗУО за разделно събиране на биоразградими битови  отпадъци, в  края на месец юли в гр. Гулянци се поставиха 45 бр. кафяви контейнери за събиране на биоотпадъци.  Отпадъците се извозват до компостиращата инсталация на регионалното депо – Плевен два пъти в месеца,  отделно от битовите.  Компостирани са 51.70 г. разделно  събрани биоотпадъци. 
Мярка: Организиране на дейностите по разделно събиране на масово разпространени отпадъци и/или оказва съдействие на организациите за оползотворяване на масово разпространени отпадъци 
В сила са договорите с „Екобултех” АД за разделно събиране и оползотворяване на излязло от употреба електрическо и електронно оборудване /ИУЕЕО/,  „Екобулбатери”АД за организиране и управление на дейностите по събиране, транспортиране, временно съхраняване, предварително третиране и оползотворяване /обезвреждане на негодни за употреба батерии и акумулатори /НУБА/ и с „ЕКОПАК БЪЛГАРИЯ”  АД   за изграждане и обслужване на система за разделно събиране на отпадъци от опаковки.
На 11. 09. 2020 г. се проведе акция за събиране на излязло от употреба електрическо и електронно оборудване. За оползотворяване бяха предадени 220 кг лампи и 637 кг. екрани, телевизори и др. 
От системата за разделно събиране на отпадъци от опаковки са събрани и предадени за оползотворяване 1821 кг. пластмаса и метал  и 1767 кг. хартия и картон. 

Мярка: Изменение на нормативната база за определяне на такса "битови отпадъци" и въвеждане на стимули, които да допринесат за предотвратяване на отпадъците
През 2020 г. не е променян размера на такса битови отпадъци, която собственици и наематели на жилищни и нежилищни имоти на територията на община Гулянци, заплащат за предоставяне на услугата по сметосъбиране, сметоизвозване, депо и чистота.
Общината редовно превежда необходимите отчисления  съгласно  чл. 60 и чл.64 от Закона за управление на отпадъците /ЗУО/ и дължимата сума за предварително третиране и депониране на битовите отпадъци от Община Гулянци.

Мярка: Предотвратяване на изхвърлянето на отпадъци на неразрешени за това места и/или създаването на незаконни сметища и организиране на почистването им
В изпълнение на изискванията на ЗУО и Наредба за управление на отпадъците на територията на община Гулянци, служители от общината извършват проверки за наличие на нерегламентирани сметища в населените места в общината, съставят протоколи и дават предписания за почистването им. Постоянно се подновяват указателните табелки за забрана на изхвърляне на отпадъци на местата, на които се наблюдава нерегламентирано изхвърляне на отпадъци. 
Мярка: Актуализиране на общинската наредба
На 28.08.2020 г. с Решение № 154  на Общински съвет гр. Гулянци беше приета нова Наредба за управление на отпадъците на територията на Община Гулянци
Мярка: Извършване на съвместни проверки с РИОСВ и областна администрация на складовете, в които се съхраняват  препарати за растителна защита (ПРЗ) с изтекъл срок на годност на територията на общината
Служители на община Гулянци ежемесечно извършват проверки на склада за съхраняване на препарати за растителна защита (ПРЗ)  с изтекъл срок на действие за евентуални течове извън склада, нарушаване на целостта на склада и др. и резултатите от проверките и  предприети действия се докладват на РИОСВ Плевен.Предстои склада съдържащ препарати за растителна защита (ПРЗ) да бъде почистен, а препаратите транспортирани и предадени за окончателно обезвреждане по  проект „Екологосъобразно обезвреждане на излезли от употреба пестициди и други препарати за растителна защита с изтекъл срок на годност на територията на РИОСВ - Монтана,  РИОСВ - Плевен и РИОСВ – Враца, изпълняван в рамките на Българо- Швейцарска Програма за Сътрудничество.
Мярка: Закриване на общинското депо
На 12.11.2020 г. беше даден старт на строителните дейности по проекта на Община Гулянци „Рекултивация и закриване на старото общинско депо за отпадъци в землището на гр. Гулянци" финансиран по процедура BG16M1OP002-2.010 „Рекултивация на депа за закриване, предмет на процедура по нарушение на правото на ЕС по дело С-145/14“.Проект „Рекултивация и закриване на старото общинско депо за отпадъци в землището на гр. Гулянци" е на обща стойност 972 641,33 лв., и е съвместно съфинансиран от Европейския фонд за регионално развитие (с 826 745,12 лв.) и от Държавния бюджет на Република България (със 145 896,21 лв.).Площта на депото, която ще бъде рекултивирана в резултат от изпълнението на дейностите е 23 386 дка. Срокът за изпълнение на техническата рекултивция е 150 дни, а на биологичната – 3 години. Чрез този проект Община Гулянци ще постигне: намаляване на негативното въздействие върху компонентите на околната среда – почви, атмосферен въздух, повърхностни и подземни води; елиминиране на рисковете, произтичащи от движението и разпространението на гудроновите замърсявания в тялото на депото и извън него; образуване на инфилтрат; подобряване на ландшафта и екологичното равновесие в района на депото; намаляване на рисковете за човешкото здраве.Реализацията на проект „Рекултивация и закриване на старото общинско депо за отпадъци в землището на гр. Гулянци” ще има принос към задълженията на Република България по процедура по нарушаване на правото на ЕС във връзка с постановеното Решение на Съда на Европейския съюз от 16.07.2015г. по дело С - 145/14.
3.Подобряване  качеството на атмосферния въздух и намаляване на шума  на територията на общината

Община Гулянци попада в район за оценка на управление на качеството на атмосферния въздух по смисъла на чл. 30, ал. 1, т. 4 от Наредба № 7 регистриращ състояние на атмосферния въздух под установените за страната норми на замърсяване. Чистотата на атмосферния въздух се дължи на няколко фактора – липса на големи пътно-транспорти артерии, замърсяващи въздуха чрез изхвърляните от автомобилите вредни газове и отсъствие на големи предприятия, замърсители на атмосферния въздух. Основни замърсители на въздуха в общината са транспорта и битовото отопление. Чрез система от мерки, като повишаване на енергийната ефективност на общинските обекти, чрез саниране на сградите и др. мерки (топлоизолация, подмяна на дограма и на ОВ инсталации) може да се намали консумацията и разходите за енергия, ограничи замърсяването на въздуха и подобри качеството на околната среда в общината. 
Мярка:  Изготвяне и изпълнение на програми за енергийна ефективност
    
• Избран е изпълнител и предстои започване на строителството на дейностите по: „Национална програма за енергийна ефективност на административни сгради” за саниране на: 

    
1. „Административна сграда на Община Гулянци”  в гр. Гулянци, област Плевен
       2. „Център за предоставяне на услуги на гражданите”  в гр. Гулянци, област Плевен
• Община Гулянци кандидатства по проект „Красива България”2021 г., за обект: 
„ Въвеждане на мерки за енергийна ефективност на сграда „Медицински център д-р „Ал.Войников” в гр.Гулянци”
 Мярка: Саниране на училищни сгради и детски градини в общината
Завършен и въведен в експлоатация е обект: “Въвеждане на последващи мерки по енергийна ефективност за СОУ ”Христо Смирненски” гр. Гулянци в ПИ с идентификатор 18099.401.1408, ул „Г. С. Раковски” №19-25, гр. Гулянци, Община Гулянци, Област Плевен”.
    Мярка: Саниране на читалища
Извършен е  основен ремонт за обект „Ремонт и възстановяване на сградата на Народно читалище "П. Р. Славейков” 1923" гр. Гулянци. Финансирането е от ЕС по подмярка 7.2. "Инвестиции в създаването, подобряването или разширяването на всички видове малки по мащаби инфраструктура" от Програмата за развитие на селските райони 2014-2020г. По проекта е извършен ремонт на читалищния салон, изграждане на отоплителна инсталация, основен ремонт и хидроизолация на покрива на цялата сграда. Ремонтиран е покрива на читалище „ Искра” в с. Гиген. 
4 Опазване и възстановяване на биолагичното разнообразие, вкл. Натура 2000

Мярка: Контрол на билкосъбирачите и билкозаготвителните пунктове на територията на общината

С цел предотвратяване увреждането на естествените находища на лечебните растения и намаляване на техните ресурси, ежегодно се информира обществеността за диворастящите лечебни растения под специален режим на опазване и ползване, подробно описани в заповед на Министъра на околната среда и водите. Издадена е заповед № 09-171/14.05.2020 г. на Кмета на Общината  за забрана на бране на липов цвят, чупене  и рязане на клони на дървета, намиращи се в строителните граници на населените места в общината и  12 броя позволителни за ползване на лечебни растения от терени общинска собственост.
Мярка: Опазване на ловните  ресурси на територията на Общината
През последните години се увеличи  популацията  на лисици и чакали на територията на община Гулянци. Това причинява големи щети  на останалия дивеч. С цел предотвратяване намаляването на броя на ловните животни в общината, съгласно  Решение № 98 от 15.04.2020 г. на Общински съвет гр. Гулянци  се отпусна премия  за всеки отстрелян азиатски чакал в размер на 10.00 лв. и за червена лисица  в размер на 5.00 лв. до изчерпване на определената сума от 5000 лв. Община Гулянци е изплатила   три хиляди седемстотин петдесет и пет лева за отстреляни  чакали и  лисици.
Мярка: Грижа за опазване на горския фонд, противопожарни мерки
Противопожарните мероприятия са изпълнени трикратно, частично, поради недостъпност на техниката до обектите, тъй като минерализованите ивици са обраснали с дървесна растителност.

5. Превенция появата на свлачища и наводнения, възстанояване на нарушени терени
На територията на община Гулянци са регистрирани свлачищни райони в селата Милковица, Долни Вит, Сомовит, Искър, Крета и Ленково. „Геозащита” Плевен ежегодно актуализира информацията за геоложката ситуация в тези свлачища и я предоставя на Община Гулянци. Община Гулянци има План за защита при бедствия, като приложения към него са  Плана за действие  при възникване на свлачища и Плана за действие при наводнения на територията на община Гулянци.
    Мярка: Изграждане на подпорни стени като мерки за предотвратяване на свлачища
Община Гулянци е подала искане за финансиране до Междуведомствената комисия за възстановяване и подпомагане към Министерски съвет гр. София за обект: „Ремонтни дейности на част от ул. „Гоце Делчев” и прилежащите към нея подпорни стени, находяща се в с. Шияково, община Гулянци, обл. Плевен”. Ремонтните дейности са необходими, тъй като вследствие на обилни валежи и снеготопене са активирани свлачищни процеси  довели до нарушаване целостта на уличното платно, образували са се пукнатини, слягания и деформации на изградената подпорна стена и улицата е неизползваема.
6. Повишаване на информираността на населението относно състоянието на околната среда възможностите, които тя предлага за развиване на устойчиви икономически дейности и създаване на условия за подготовка на проекти в областта на екологията
Мярка: Периодично информиране на населението за изпълнението на мерките от Общинската програма за опазване на околната среда, както и за реализацията на различни други проекти с екологична насоченост, свързани с национални кампании и местни инициативи, чрез средствата за масова информация и други средства
В сайта на община Гулянци е осигурен достъп  за обществеността, където  в секция Общината е  създадена подсекция „Екология“,  в която се публикува актуална информация по отношение политиката на Общината по управление на отпадъците - чл.19, ал.3, т.13 от ЗУО, отчетите за изпълнение на Общинска Програма за опазване на околната среда на община Гулянци и др. 
Изготвил:

     Гл. спец. „ЕООС”………………………
                           / Д. Евстатиева /


